## 3. számú melléklet – A honlapon közzéteendő tájékoztatás

**A közérdekű adatok egyedi igénylésének szabályai**

A közérdekű adatok egyedi igénylésének rendjét A közérdekű adatok közzétételének rendjéről és a közérdekű adatok megismerésére irányuló igények teljesítésének rendjéről szóló szabályzata tartalmazza, mely elérhető ITT.

Adatigénylés akkor teljesíthető, ha erre vonatkozó igény érkezik az intézményhez. A nyilvános adat megismerése iránt bárki Adatigénylőként igényt fogalmazhat meg.

A kérelmek érkezhetnek

írásban (……………………..)

szóban (ügyfélfogadás szerint, …………………..)

postai úton (………………...)

elektronikus úton (……………………..)

A kérelmező köteles megadni a nevét, nem természetes személy igénylő esetén megnevezését, valamint azt az elérhetőséget, amelyen számára az adatigényléssel kapcsolatos bármely tájékoztatás és értesítés megadható.

Adatigénylést abban az esetben lehet szóban előterjeszteni , amennyiben:

a. az Adatigénylő azt szóban kéri teljesíteni;

b. az igényelt adat az intézmény honlapján már nyilvánosságra hozott adatra vonatkozik;

c. az alkalmazott jogszabályra vonatkozó általános tájékoztatással teljesíthető;

d. az igényelt adat az intézmény feladataira vonatkozik.

Amennyiben az adatigénylés szóban nem teljesíthető, arról feljegyzést kell készíteni és azt az elektronikus és postai úton beérkezett igényekkel egy tekintet alá esőként kell kezelni.

A kérelem vizsgálatát követően a vizsgálatra kijelölt személy és az adatvédelmi tisztviselő a döntést előkészíti az intézményvezető részére.

Meghozható döntések:

– a kérelem pontosítása iránti felhívás

– a kérelem teljesítése

– a kérelem megtagadása

Pontosításra szoruló kérelem esetén a kérelmezőt fel kell hívni a kérelme 15 napon belüli pontosítására. A pontosított kérelem beérkezéséig a határidő nem telik.

A kérelem teljesíthetősége esetén vizsgálni kell, hogy az adatigénylés jelentős terjedelmű-e, illetve nagyszámú adatra vonatkozik-e, vagy az adatigénylés teljesítése a közfeladatot ellátó szerv alaptevékenységének ellátásához szükséges munkaerőforrás aránytalan mértékű igénybevételével jár-e, mely esetben az adatkérés teljesítésére nyitva álló határidőt 15 nappal meg kell hosszabbítani. A határidő meghosszabbításáról az intézményvezető jogosult dönteni a vizsgálatra kijelölt személy és az adatvédelmi tisztviselő javaslata alapján.

Az intézmény az adatigénylés teljesítéséért – az azzal kapcsolatban felmerült költség mértékéig terjedően – költségtérítést állapít meg, amelynek összegéről az igénylőt az igény teljesítését megelőzően tájékoztatni kell. A költségtérítés összege a közérdekű adat iránti igény teljesítésért megállapítható költségtérítés mértékéről szóló 301/2016. (IX.30) Korm. rendelet rendelkezései alapján kerül megállapításra a gazdasági vezető által.

A költségtérítés beérkezését követően az adatigénylés megválaszolására írásban (ideértve az elektronikus levél útján megválaszolt adatigényléseket is) kerül sor.

A kérelem teljesíthetősége esetén az adatot kezelő közfeladatot ellátó szerv az igény beérkezését követő legrövidebb idő alatt, legfeljebb azonban 15 napon belül tesz eleget a kérelemnek.

Ha a közérdekű adatot tartalmazó dokumentum az igénylő által meg nem ismerhető adatot is tartalmaz, a másolaton a meg nem ismerhető adatot felismerhetetlenné kell tenni.

Az adatigénylésnek közérthető formában és – amennyiben ezt az intézmény aránytalan nehézség nélkül teljesíteni képes – az igénylő által kívánt formában, illetve módon kell eleget tenni. Ha a kért adatot korábban már elektronikus formában nyilvánosságra hozták, az igény teljesíthető az adatot tartalmazó nyilvános forrás megjelölésével is. Az adatigénylést nem lehet elutasítani arra való hivatkozással, hogy annak közérthető formában nem lehet eleget tenni.

A közérdekű adat megismerése iránti igény teljesítése nem tagadható meg azért, mert a nem magyar anyanyelvű igénylő az igényét anyanyelvén vagy az általa értett más nyelven fogalmazza meg.

Amennyiben már a formai szempontú vizsgálat során bizonyítást nyer, hogy az adatigényléssel érintett adatok nem közérdekű vagy közérdekből nyilvános adatok, vagy az adatigénylés ex lege titokkörbe tartozó adatra, üzleti érdeket aránytalan mértékben sértő adatra, döntés megalapozását szolgáló, az Infotv. 27.§ (6) bekezdés szerinti adatra vonatkozik, az adatigénylés teljesítését meg kell tagadni.

**Jogorvoslat:**

Az igénylő a közérdekű adat megismerésére vonatkozó igény elutasítása vagy a teljesítésre nyitva álló, vagy az adatkezelő által a 29. § (2) bekezdése szerint meghosszabbított határidő eredménytelen eltelte esetén, valamint az adatigénylés teljesítéséért megállapított költségtérítés összegének felülvizsgálata érdekében bírósághoz fordulhat (az ezen alcím alkalmazásában a továbbiakban: per) azzal, hogy a perben a polgári perrendtartásról szóló 2016. évi CXXX. törvény (a továbbiakban: Pp.) rendelkezéseit az ezen alcímben meghatározott eltérésekkel kell alkalmazni.

A per a járásbíróság hatáskörébe tartozik, és arra a törvényszék székhelyén lévő járásbíróság, Budapesten a Pesti Központi Kerületi Bíróság illetékes. A bíróság illetékességét az alperes közfeladatot ellátó szerv székhelye alapítja meg.